《寄石仲文》
明代·杨训文

故人别后复如何，不寄新诗到薜萝。
贾谊书成何日上，张衡愁比向时多。
江城木落霜连地，泽国天寒水不波。
重约明年秋八月，紫薇花底共鸣珂。

作者简介：（?—1372）元明间四川潼川人，字克明。元末为淮海书院山长。世乱，遂居江都。吴元年朱元璋征为起居注。洪武四年官礼部尚书，寻改户部。五年出为河南参政。学行政事为时所称。旋卒于任。